ΚΑΝΟΝΙΣΜΟΣ (ΕΟΚ) αριθ. 1869/91 ΤΗΣ ΕΠΙΤΡΟΠΗΣ της 28ης Ιουνίου 1991 για την τροποποίηση του κανονισμού (ΕΟΚ) αριθ. 1822/77 περί λεπτομερειών εφαρμογής σχετικά με την είσπραξη της εισφοράς συνυπευθυνότητας στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1632/91 (2), και ιδίως το άρθρο 6,

Εκτιμώντας:

ότι βάσει του κανονισμού (ΕΟΚ) αριθ. 1631/91 του Συμβουλίου της 13ης Ιουνίου 1991 για τον καθορισμό, για τη γαλακτοκομική περίοδο 1991/92, της ενδεικτικής τιμής του γάλακτος και των τιμών παρέμβασης του βουτύρου, του αποκορυφωμένου γάλακτος σε σκόνη και των τυριών grana padano και parmigiano reggiano (3), η ενδεικτική τιμή του γάλακτος διατηρήθηκε αμετάβλητη για την περίοδο 1991/92- ότι είναι συνεπώς αναγκαίο να ισχύσουν τα ποσά που εμφαίνονται στο άρθρο 2 παράγραφος 1 και στο άρθρο 5 παράγραφος 2 του κανονισμού (ΕΟΚ) αριθ. 1822/77 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1442/90 (5)-

ότι ο κανονισμός (ΕΟΚ) αριθ. 1079/77 καθορίζει το μειωμένο ποσοστό της εισφοράς συνυπευθυνότητας για τη γαλακτοκομική περίοδο 1991/92 σε 1 % της ενδεικτικής τιμής του γάλακτος που ισχύει για την περίοδο αυτή υπέρ των παραγωγών των οποίων η πραγματική διαθέσιμη ποσότητα αναφοράς είναι μικρότερη ή ίση από 60 000 χιλιόγραμμα- ότι πρέπει να προσδιοριστεί ότι το μειωμένο ποσοστό εφαρμόζεται για την όγδοη περίοδο του καθεστώτος της συμπληρωματικής εισφοράς-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1822/77 τροποποιείται ως εξής:

1. Στο άρθρο 2, το κείμενο των παραγράφων 1 και 2 αντικαθίσταται από το ακόλουθο κείμενο:

"1. Κατά τη γαλακτοκομική περίοδο 1991/92, το ποσό της εισφοράς ανά 100 χιλιόγραμμα αγελαδινού γάλακτος είναι:

α) όσον αφορά το γενικό ποσοστό που αναφέρεται στο άρθρο 2 παράγραφος 13 του κανονισμού (ΕΟΚ) αριθ. 1079/77: 0,4021 Ecu-

β) όσον αφορά το μειωμένο ποσοστό που προκύπτει από την εφαρμογή του άρθρου 1 παράγραφος 4 του κανονισμού (ΕΟΚ) αριθ. 1079/77: 0,2681 Ecu.

2. Για την εφαρμογή του άρθρου 1 παράγραφος 4 πρώτο εδάφιο του κανονισμού (ΕΟΚ) αριθ. 1079/77, το μειωμένο ποσοστό που αναφέρεται στην παράγραφο 1 στοιχείο β) εισπράττεται για τις ποσότητες γάλακτος που παραδίδονται από τους παραγωγούς οι οποίοι την πρώτη ημέρα της όγδοης περιόδου εφαρμογής της συμπληρωματικής εισφοράς ή, σε περίπτωση χορηγήσεως ειδικής ποσότητας αναφοράς κατά τη διάρκεια της περιόδου, δυνάμει του άρθρου 3 παράγραφος 2 και του άρθρου 3α του κανονισμού (ΕΟΚ) αριθ. 857/84, κατά την ημερομηνία της χορηγήσεως αυτής, διαθέτουν ατομική ποσότητα αναφοράς μικρότερη ή ίση από 60 000 χιλιόγραμμα."

2. Στο άρθρο 5, το κείμενο της παραγράφου 2 πρώτο εδάφιο αντικαθίσταται από το ακόλουθο κείμενο:

"2. Κατά τη γαλακτοκομική περίοδο 1991/92, το ποσό της εισφοράς ανά 100 χιλιόγραμμα αποκορυφωμένου γάλακτος ή βουτυρογάλακτος που επωφελούνται της ενισχύσεως που αναφέρεται στην παράγραφο 1 είναι:

α) όσον αφορά το γενικό ποσοστό που αναφέρεται στο άρθρο 2 παράγραφος 13 του κανονισμού (ΕΟΚ) αριθ. 1079/77: 0,4423 Ecu-

β) όσον αφορά το μειωμένο ποσοστό που προκύπτει από την εφαρμογή του άρθρου 1 παράγραφος 4 του κανονισμού (ΕΟΚ) αριθ. 1079/77: 0,2949 Ecu." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 131 της 26. 5. 1977, σ. 6. (2) ΕΕ αριθ. L 150 της 15. 6. 1991, σ. 23. (3) ΕΕ αριθ. L 150 της 15. 6. 1991, σ. 21. (4) ΕΕ αριθ. L 203 της 9. 8. 1977, σ. 1. (5) ΕΕ αριθ. L 138 της 31. 5. 1990, σ. 23.